text: [{"text_idx": "#000000", "text": "Fyrstu vi\u00f0t\u00f8kurnar fyri haruskjo\u0301ting i\u0301 Trongisva\u0301gi"}, {"text_idx": "#000002", "text": "Tann 30. decembur 2013 bleiv Birgir uppringdur av So\u0301lfinn Kj\u00e6rbo u\u0301r Sumba, sum fortaldi, at han og Bjarni hev\u00f0i fanga eina livandi haru omanfyri Lopra og um okur i\u0301 klappjaktini hev\u00f0i a\u0301huga i\u0301 at fa\u0301a hana at sleppa upp. So\u0301lfinn er sja\u0301lvur i\u0301\u00f0in haruma\u00f0ur og hevur sja\u0301lvur innflutt fleiri harur til Sumbiar nor\u00f0ani\u0301fra\u0301."}, {"text_idx": "#000003", "text": "Okur s\u00f8gdu sja\u0301lvandi ja takk, og seinni um kv\u00f8ldi\u00f0 kom Bjarni nor\u00f0ur vi\u00f0 henni."}, {"text_idx": "#000004", "text": "Haran, sum okur fingu til at ver\u00f0a av kallkyni, var b\u00e6\u00f0i sto\u0301r og aggresiv. Haran hev\u00f0i o\u0301vanliga sto\u0301rar bakbeinspotur og ti\u0301 var sera n\u00e6rliggandi at geva henni navni\u00f0 \u201cBigfoot\u201d. Bigfoot fekk eitt gult klips vi\u00f0 bo\u0301kstavinum BSR sett i\u0301 h\u00f8gra oyra. Si\u0301\u00f0an fo\u0301ru Birgir, Hanus og Jens Ro\u0301i i\u0301 myrkrinum ni\u00f0an i\u0301 Hu\u0301sgar\u00f0shaga, ni\u00f0anfra\u0301 r\u00e6ttini, og settu Bigfoot inn i\u0301 eina holu."}, {"text_idx": "#000005", "text": "Myndirnar ni\u00f0anfyri eru fra\u0301 ta\u0301 Bigfoot bleiv sleptur leysur."}, {"text_idx": "#000006", "text": "Bigfoot fekk ikki langa ti\u0301\u00f0 at blanda si\u0301ni harugen saman vi\u00f0 teimum lokalu Trongisva\u0301gsharunum, ti\u0301 10 ma\u0301na\u00f0ar seinni umlei\u00f0 kl.10 tann 5.novembur 2014 undir klappjaktini gekk Gunnar Petersen seg fram a\u0301 sunnanharuna, sum enda\u00f0i i\u0301 fetlinum."}, {"text_idx": "#000007", "text": "Bigfoot hevur uttan iva trivist v\u00e6l i\u0301 umra\u0301\u00f0num, ti\u0301 sta\u00f0i\u00f0 hann enda\u00f0i si\u0301nar dagar var bert knappar 300 m fra\u0301 har, i\u00f0 hann bleiv settur u\u0301t."}]